**ОПШТИНА БЕРАНЕ**

**П Р Е Д Л О Г**

**Одлуке о доношењу Локалног плана активности за постизање родне**

**равноправности у Општини Беране за период 2015-2017. године**

**Беране, 2015. године**

На основу члана 45 став 1 тачка 3 Закона о локалној самоуправи („Службени лист РЦГ“, бр. 42/03, 28/04, 75/05 и 13/06 и „Службени лист ЦГ“, бр. 88/09, 38/12 и 10/14), члана 3 и 11 Закона о родној равноправности („Службени лист РЦГ“, број 46/07 и „Службени лист ЦГ“, број 40/11), члана 33 и 37 Статута Општине Беране („Службени лист РЦГ - Општински прописи“, бр. 21/04 и 34/06 и „Службени лист ЦГ - Општински прописи“, број 06/11), Скупштина општине Беране, на сједници одржаној \_\_\_\_\_\_\_\_2015. године, донијела је

**О Д Л У К У**

**о доношењу Локалног плана активности за постизање родне равноправности у Општини Беране за период 2015-2017. године**

**Члан 1**

Доноси се Локални план активности за постизање родне равноправности у Општини Беране за период 2015-2017. године.

**Члан 2**

Носилац активности које се односе на постизање родне равноправности у Општини Беране је Секретаријат за општу управу и друштвене дјелатности.

**Члан 3**

Саставни дио ове одлуке чини Локални план активности за постизање родне равноправности у Општини Беране за период 2015-2017. године.

**Члан 4**

Ова одлука ступа на снагу осмог дана од дана објављивања у „Службеном листу Црне Горе” – Општински прописи.

**СКУПШТИНА ОПШТИНЕ БЕРАНЕ**

**Број: 02-030- ПРЕДСЈЕДНИК СКУПШТИНЕ**

**Беране, \_\_\_\_\_\_\_ 2015. године Горан Киковић,с.р.**

**О б р а з л о ж е њ е**

**Правни основ** за доношење ове одлуке садржан је у члану 45 став 1 тачка 3 Закона о локалној самоуправи („Службени лист РЦГ“, бр. 42/03, 28/04, 75/05 и 13/06 и „Службени лист ЦГ“, бр. 88/09, 38/12 и 10/14), члану 33 Статута опшине Беране („Службени лист РЦГ - Општински прописи“, бр. 21/04 и 34/06 и „Службени лист ЦГ - Општински прописи“, број 06/11), којима је прописано да Скупштина општине доноси планове и програме развоја општине и доноси планове и програме у појединим областима у складу са државним стратегијама и плановима, а у вези члана 3 и 11 Закона о родној равноправности („Службени лист РЦГ“, број 46/07 и „Службени лист ЦГ“, број 40/11) на основу којих су државни органи, органи државне управе и локалне самоуправе, јавне установе, јавна предузећа и друга правна лица која врше јавна овлашћења дужна да, ради постизања родне равноправности, у свим фазама планирања, доношења и спровођења одлука, као и предузимања активности из своје надлежности оцјењују и вреднују утицај тих одлука и активности на положај жена и мушкараца, те да Општина, у оквиру својих надлежности, подстиче и остварује родну равноправност, односно предузима мјере и активности од значаја за остваривање родне равноправности.

**Разлози за доношење** ове одлуке садржани су у обавези примјене Закона о родној равноправности, нарочито принципа родно балансиране заступљености и равноправности жена и мушкараца, доношење прописа и других аката и предузимање посебних мјера за спречавање дискриминације засноване на полу и стварање једнаких могућности за остваривање свих права и обавеза припадника/ца оба пола у локалној самоуправи, јавним установама и службама чији је оснивач Општина. Овом одлуком се обавезује на признавање и спровођење принципа равноправности полова у складу са уставним опредјељењима и законским прописима у Црној Гори, као и међународним документима.

Саставни дио ове одлуке чини Локални план активности за постизање родне равноправности у Општини Беране за период 2015-2017. године, као развојни документ, који утврђује цјеловиту и усклађену политику Општине у циљу унапређења родне равноправности, а који је припремила Радна група формирана рјешењем Предсједника општине, број 01-031-438 од 18.02.2015. године.

Предлажемо одборницима да донесу Одлуку о доношењу Локалног плана активности за постизање родне равноправности у Општини Беране за период 2015-2017. године, као у тексту предлога.

СЕКРЕТАРИЈАТ ЗА ОПШТУ УПРАВУ И ДРУШТВЕНЕ ДЈЕЛАТНОСТИ